Missatge: Llancen un artefacte explosiu a la casa de Gerry AdamsEl polític, de 69 anys, afirma que no hi ha hagut cap ferit per l'incident i insta els atacants a tenir "les ganyes" de reunir-se amb ell i explicar les seves accionsL'antic líder del Sinn Féin, Gerry Adams, parla amb la premsa davant de casa a Belfast (Brian Lawless / AP)EFE, Belfast2018.07.14 18:42Actualitzat a 2018.07.14 20:03Un artefacte explosiu va ser llançat ahir a la nit a la casa de Belfast del polític nord-irlandès Gerry Adams, segons va fer públic el Sinn Féin, partit que va liderar fins al passat mes de febrer, en un comunicat.Adams, de 69 anys, va confirmar a través del seu compte de Twitter que no hi ha hagut cap ferit per l'incident i va instar avui en una roda de premsa als atacants a tenir "les ganyes" de reunir-se amb ell i explicar les seves accions.La Policia d'Irlanda del Nord (PSNI) va avançar que ja es troba investigant els fets, així com l'atac també registrat ahir a la nit a l'habitatge del polític republicà Bobby Storey, antic membre del ja inactiu grup terrorista IRA. La PSNI creu que el que van llançar els atacants van ser "focs artificials industrials o comercials grans", uns dispositius amb "capacitat per causar lesions greus i danys a la propietat".Gerry Kelly, destacat dirigent del Sinn Féin, va qualificar els dos actes com "reprovables" i covards ", i alhora ha afirmat que els néts d'Adams, que va dirigir el partit durant 34 anys, eren a la porta de casa minuts abans de l'atac . Amb tot, el mandatari va apel·lar a "la calma" perquè aquests incidents són "actes desesperats de grups cada vegada més desesperats i irrellevants".

Resposta: Tot el meu suport, com a víctima d'atemptat. No entro en les accions que ell va executar com a membre del'IRA.